**Osnovna škola:** edelišće

**Nastavni predmet:** Katolički vjeronauk

**Učitelj:** Josip Jelušić

**Redni br. pripreme:** 33.

**Tema:** III. BIBLIJSKI PROROCI

**Podtema:** 9. Prorok Jona

**Odgojno-obrazovni ishodi učenja:**

* Učenik objašnjava osnovne podatke o proročkim knjigama (proroci, povijesne okolnosti izraelskoga naroda, iščekivanje mesije, književna vrsta, simbolički govor).
* Učenik u proročkim tekstovima prepoznaje poruke koje može primijeniti na vlastiti život i vjeru.
* Učenik u odabranim biblijskim tekstovima pronalazi poruke za svoje životne situacije.
* Učenik analizira i objašnjava odabrane temeljne izričaje vjere u jednoga i pravoga Boga u proročkim spisima.
* Učenik objašnjava važnije proročke poruke.
* Učenik prepoznaje kako proročki djelovati u svom okruženju.
* Učenik u proročkim tekstovima otkriva poruke za osobni život i izgradnju vjere.

**TIJEK NASTAVNOG SATA**

**UVODNI DIO**

Meditativna pjesma

Učenici u tišini, sklopljenih očiju, slušaju pjesmu, digitalni udžbenik, str. 55, pod ikonom zvučnika

* **Motivacija:**

**Tekst** „Božje milosrđe“ s pripadajućim pitanjima, digitalni udžbenik, str. 54

ili ovdje:

„Stari je kralj običavao razgovarati sa svojim dugogodišnjim prijateljem, starim svećenikom…

Jednog dana reče mu: „Ti kažeš da čovjek koji je stotinu godina činio najgora zlodjela, može doći u nebo ako se pred smrt pokaje i zamoli Boga za oproštenje. Tvrdiš i da čovjek koji je učinio samo jedan veliki grijeh, a ne pokaje se zbog njega, odlazi u pakao. Zar je to pravedno? Zar su stogodišnja zla lakša od jednoga jedinoga?“

Stari svećenik se nasmiješi i reče: „Uzmem li jedan ovakav kamenčić i položim ga na površinu jezera, hoće li kamenčić potonuti ili će ploviti?“ „Potonut će“, odgovori kralj. „A uzmem li stotinu velikih kamenova i stavim ih u barku, te barku otisnem na sredinu jezera, hoće li kamenje potonuti ili će plivati?“ „Plivat će“, reče kralj.

„Jesu li onda onih stotinu kamenova i barka lakši od jednog kamenčića?“

Kralj je bio zbunjen i nije znao što bi odgovorio.

Tada mu starac objasni: „Tako je, o kralju, i s ljudima. Kad se čovjek koji je mnogo griješio osloni na Boga, neće pasti u pakao. Naprotiv, čovjek koji je i samo jednom zgriješio, a ne uzda se u Božje milosrđe, propada.“

**- Jesi li u svom životu doživio Božje milosrđe i njegovu strpljivost? Opiši taj događaj!**

**SREDIŠNJI DIO**

* **Tekstovi:** „Prorok Jona – glasnik Božjega milosrđa“ i biblijski tekst, udžbenik, str. 55-56.

Razgovor

* **Bilježnica:**

Učenici će prepisati u bilježnice podatke o proroku Joni s osobne iskaznice, udžbenik, str. 55.

**Naslov:** Prorok Jona

* **Tekst:** „U Ninivama današnjice“, udžbenik, 56.

Razgovor

* **Zadatak:** pod ikonom smješka, digitalni udžbenik, str. 56

Predstavljanje rezultata

* **Bilježnica - zadatak:**

Učenici će u bilježnice napisati 5 osobina koje bi željeli vidjeti kod sebe i drugih ljudi. Složit će ih od 1-5, s tim da ona osobina pod br. 1 ima najveću važnost, npr. odlučnost.

Predstavljanje rezultata

**ZAVRŠNI DIO**

* **Domaća zadaća:**

Za one koji žele, mogu pogledati video-zapis o proroku Joni. Izvor: YouTube

[**https://youtu.be/D4MngWrrAe0**](https://youtu.be/D4MngWrrAe0)

* **Aktualizacija:**
* Tražiš li Božje milosrđe samo za one koji su ti dragi?
* Možeš li moliti za onoga koji te uvrijedio?
* **Samovrednovanje:**

Učenici na kraju napisanog u bilježnici crtaju s obzirom na usvojenost/ razumijevanje gradiva:



* **Molitveni završetak:**

Pročitati uokvireni tekst na dnu 56. stranice udžbenika o blagdanu Božjeg milosrđa. Potom, učenici će se u tišini pomoliti minutu-dvije za sebe, svoju obitelj, prijatelje i bližnje gledajući sljedeću sliku (onu koju je sv. Faustina nacrtala):

**Slika na idućoj stranici!**

